เดือนที่แล้วมี พสผ ใส่ถุงยางและกินยาคุมฉุกเฉินด้วย ประจำเดือนก็มาปกติวันที่6กรกฏาคม จากนั้นวันที่16กรกฏาคม มีพสผ ใส่ถุงยาง แล้ววันที่19กรกฏาคม มีเลือดออกมานิดนึ่งไม่มาก รู้สึกว่าขาอ่อนหน่อยๆๆค่ะ เป็นอะไรหรอคะมีผลจากยาคุมฉุกเฉินมั้ยคะ
สวัสดีค่ะ Tee,การมีเพศสัมพันธ์โดยการใส่ถุงยางอนามัย จะมีโอกาสตั้งครรภ์ได้ประมาณ 2%-18% ซึ่งหากถุงยางไม่ได้มีการฉีกขาด ก็ไม่จำเป็นต้องทานยาคุมฉุกเฉินก็ได้ค่ะ และหากหลังจากนั้น ประจำเดือนได้มาแล้ว ก็แสดงว่าไม่ได้มีการตั้งครรภ์เกิดขึ้นแต่อย่างใดส่วนการมีเพศสัมพันธ์ในวันที่ 16 ก.ค. หากได้ใส่ถุงยางอนามัย ก็จะมีโอกาสตั้งครรภ์ได้ประมาณ 2%-18% ดังกล่าวไป ส่วนการมีเลือดออกในวันที่ 19 ก.ค. หากออกมาปริมาณเพียงเล็กน้อย และออกเพียง 1 วัน ก็ไม่น่าใช่ประจำเดือน แต่อาจเกิดจากสาเหตุอื่นๆ เช่น เป็นเลือดออกช่วงไข่ตก การทำงานผลิตฮอร์โมนของรังไข่ผิดปกติ (จากผลของยาคุมฉุกเฉินได้) หรือมีการติดเชื้อในช่องคลอด มีมดลูกอักเสบ แต่ก็จะมีอาการตกขาวที่ผิดปกติและปวดท้องน้อยร่วมด้วย เป็นต้น แนะนำควรสังเกตอาการไปก่อน หากไม่มีเลือดออกผิดปกติมาอีก ไม่มีปวดท้องน้อย ไม่มีตกขาวที่ผิดปกติ ก็ไม่จำเป็นต้องทำอะไร แต่หากยังคงมีเลือดผิดปกติออกมาอีกเรื่อยๆ หรือมีปวดท้องน้อย มีตกขาวที่ผิดปกติ ก็ควรไปพบสูติ-นรีแพทย์ค่ะ